Kanguros _LV es fixa el repte 1000×1000 en el Dia Mundial de la Llet
2025-07-24

Dimecres que ve 1 de juny se celebra el Dia Mundial de la Llet i, l’entitat social burjassotera Kanguros_LV s’ha unit a la celebració d’aquest dia per a demanar la solidaritat de tot Burjassot. El Banc d’Aliments de Kanguros_LV necessita d’aquest aliment per a poder atendre a les 330 persones de 87 famílies que actualment passen al mes per les seues instal·lacions.

Per a aconseguir-ho, s’han posat el repte, 1000×1000, mil litres de llet per mil globus, ja que les voluntàries canviaran els litres de llet que es donen per globus.

Les persones voluntàries del Banc d’Aliments es van a situar el dimecres 1 de juny en les eixides de Mercadona, el Charter del carrer Pintor Pinazo, el Supertauro de María Ros i la Fruiteria Aroca, en l’Av. Ausiàs March, amb l’objectiu que totes les persones que així ho desitgen puguen lliurar els seus litres de llet.

A més, diferents comerços van a col·laborar també amb el Banc d’Aliments sent punts de recollida de llet. És el cas d’Amavi, en la Carretera de Llíria, l’entitat Cultural La Constància, en l’Av. Blasco Ibáñez, i l’Estudi Pilates, en el carrer Victoria Kent.